Document ID: 32011L0075

KOMISIJOS DIREKTYVA 2011/75/ES
2011 m. rugsėjo 2 d.
kuria iš dalies keičiama Tarybos direktyva 96/98/EB dėl laivų įrenginių
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. gruodžio 20 d. Tarybos direktyvą 96/98/EB dėl laivų įrenginių (1), ypač į jos 17 straipsnį,
kadangi:
(1)
laikantis Direktyvos 96/98/EB, turėtų būti taikomos naujausios tarptautinių konvencijų ir bandymo standartų redakcijos;
(2)
nuo tada kai priimtas paskutinis Direktyvos 96/98/EB pakeitimų teisės aktas, įsigaliojo tarptautinių konvencijų ir taikomų bandymo standartų pakeitimų. Tie pakeitimai turėtų būti įtraukti į Direktyvą 96/98/EB;
(3)
per tą patį laikotarpį Tarptautinė jūrų organizacija ir Europos standartizavimo organizacijos taip pat priėmė Direktyvos 96/98/EB A.2 priede išvardytų įrenginių arba jame neišvardytų, tačiau su minėtos direktyvos tikslais tiesiogiai susijusių įrenginių standartus, įskaitant išsamius bandymo standartus. Todėl tokie įrenginiai turėtų būti atitinkamai įtraukti į A.1 priedą arba perkelti iš A.2 priedo į A.1 priedą;
(4)
todėl Direktyva 96/98/EB turėtų būti atitinkamai iš dalies pakeista;
(5)
šioje direktyvoje numatytos priemonės atitinka Jūrų saugumo ir teršimo iš laivų prevencijos komiteto (COSS) nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 96/98/EB A priedas pakeičiamas šios direktyvos priedo tekstu.
2 straipsnis
Iš A.2 priedo į A.1 priedo sąrašą perkelti įrenginiai, pagaminti iki 2012 m. spalio 5 d. laikantis iki tos dienos valstybės narės teritorijoje įsigaliojusios įrenginio tipo patvirtinimo tvarkos, gali būti toliau tiekiami rinkai ir įmontuojami į Bendrijos laivus iki 2014 m. spalio 5 d.
3 straipsnis
1. Valstybės narės ne vėliau kaip 2012 m. spalio 5 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą. Tas nuostatas jos taiko nuo 2012 m. spalio 5 d.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstą.
4 straipsnis
Ši direktyva įsigalioja dvidešimtąją dieną po jos paskelbimo Europos Sąjungos oficialiajame leidinyje.
5 straipsnis
Ši direktyva skirta valstybėms narėms.
Priimta Briuselyje 2011 m. rugsėjo 2 d.

Labels: 7
8